Informasjon om nasjonale prøver skoleåret 2016-2017

Formålet med nasjonale prøver er å gi skolene kunnskap om elevenes grunnleggende ferdigheter i lesing, regning og engelsk. Informasjonen fra prøvene skal danne grunnlag for underveisvurdering og kvalitetsutvikling på alle nivåer i skolesystemet.

Elever på 5. trinn skal gjennomføre nasjonale prøver i lesing, regning og engelsk. Prøvene blir gjennomført i tidsrommet 17.10-4.11.

Hva slags oppgaver skal elevene løse?

Nasjonale prøver gir informasjon om elever på alle nivåer. Derfor har prøvene både lette og vanskelige oppgaver.

Prøvene er elektroniske og de består av ulike tekster, bilder og oppgaver med spørsmål. På åpne oppgaver skal elevene svare med egne ord eller med tall, mens på flervalgsoppgaver skal eleven velge ett av flere svaralternativer.

Hvordan brukes nasjonale prøver?

* Lærere skal bruke resultatene for å følge opp elevene sine og i arbeidet med underveisvurdering og tilpasset opplæring.
* Kommuner og skoler skal bruke resultatene som grunnlag for kvalitetsutvikling i opplæringen.
* Forskere kan søke om å få utlevert resultater fra nasjonale prøver til bruk i forskning.

Tilbakemelding til foreldre gis på utviklingssamtalene i uke 45 og 46.